ร้านขนมหวานชื่อน่าฟังนี้เป็นร้านที่อยู่บริเวณหน้า Central Food Hall (Tops) ชั้นต้ดินเ็นทรัลเฟสติวัล เชียงใหม่ ร้านดังเดิมอยู่บางลำพู กรุงเทพค่ะ ซึ่งร้านดั้งเดิมที่บางลำพูนั้นก้อเปิดมา 30 กว่าปีแล้ว เคยไปทานสมัยคุณพ่อทำงานแถวๆนั้นค่ะ

นอกจากเมนูทับทิมกรอบแล้ว ยังมีซาหริ่ม แป๊ะก๊วย มะพร้าวกะทิ เต้าทึง และเครื่องขนมหวานอื่นๆอีกหลายอย่างเลยค่ะ ถ้าสั่ง 1-2 อย่าง  ราคา 30  บาท 3-4 อย่าง  ราคา 40 บาท  และ 5 อย่างขึ้นไปราคา 50 บาท มีให้เลือกทานทั้งที่นี่ กลับบ้านแบบเดินทานไปเลย(ใส่น้ำแข็ง หรือกลับบ้านแบแยกน้ำแข็งก้อได้ค่ะ

วันนี้สั่ง 3 อย่าง มีทับทิมกรอบ มะพร้าวกะทิ และแห้ว ใส่ถ้วยแบบเดินทาน ได้ถ้วยกระดาษ ขนาดกลางทรงสูงนิดนึง เค้าเอาน้ำแข็งใส่ไว้ข้างล่าง แล้วจึงเอาเครื่องขนมใส่ข้สงบน ราดด้วยน้ำเชื่อมและกะทิสดค่ะ เน้นว่ากะทิสดนะคะ รสชาติเลยหอมอร่อยจริงๆ เค้าไม่อบเทียนนะคะ บางคนไม่ชอบอาจว่าเหม็น หน้าตาขนมในถ้วยก้อน่ากินทีเดียวค่ะ

ร้านทับทิมกรอบสยามนี้ เค้าทำทับทิมกรอบโดยมีแห้วเป็นไส้นะคะ ไม่ใช่มันแกว แป้งค่อนข้างนุ่ม ส่วนแห้วเค้าเชื่อมน้ำเชื่อมแบบข้น ความหวานเลยเกาะที่ตัวแห้วเข้าไปถึงเนื้อใน ส่วนมะพร้าวกะทิ กำลังดีเลยค่ะ เนื้อไม่แข็ง มันกำลังดีทีเดียว จ่ายไป 40 บาทสำหรับถ้วยนี้ คุ้มจริงๆค่ะ